Document ID: 31980R3346

31980R3346
L 351/14
SLUŽBENI LIST EUROPSKE UNIJE
23.12.1980.
UREDBA KOMISIJE (EEZ) br. 3346/80
od 23. prosinca 1980.
o izmjeni Uredbe (EEZ) br. 2415/78 o statističkom pragu u statistici vanjske trgovine Zajednice i statistici trgovine između država članica
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Akt o pristupanju Grčke, a posebno njegov članak 146.,
budući da se na temelju članka 22. Akta, Uredba Komisije (EEZ) br. 2415/78 od 17. listopada 1978. o statističkom pragu u statistici vanjske trgovine Zajednice i statistici trgovine između država članica (1) mora izmijeniti u skladu sa smjernicama utvrđenim u II. Dodatku ovom Aktu, uvođenjem, u odnosu na Grčku, ekvivalentne vrijednosti statističkog praga u drahmama od 300 europskih obračunskih jedinica,
DONIJELA JE OVU UREDBU:
Članak 1.
Članak 1. Uredbe (EEZ) br. 2415/78 zamjenjuje se sljedećim unosom:
„za Grčku: Dr 12 500”.
Članak 2.
Ova Uredba stupa na snagu 1. siječnja 1981.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. prosinca 1980.

Labels: 3
18
15
19